عزیاہ

عزیاہ (عبرانی:עֻזִּיָּהוּ‎ ؛ یہوواہ قوت ہے۔) کو عزریاہ بھی کہا گیا ہے۔ یہ امصیاہ کا بیٹا تھا اور سولہ برس کی عمر میں یہودا کا گیارھواں بادشاہ چُنا گیا۔2 سلاطین 14:212 تواریخ 26:1 اُس نے 25 سال حکومت کی۔ وہ ایک مشکل وقت میں تخت نشین ہوا۔ اُس کا باپ فوجی ناکامی کی وجہ سے قتل ہوا تھا۔2 سلاطین 14:19 سب لوگوں نے اُسے اپنا بادشاہ چُنا۔ اُس نے اپنے عہد کے شروع میں اپنے باپ کے دشمنوں کے خلاف محاذ آرائی کی اور ادومیوں، فلستیوں، عربوں اور معونیوں کو مغلوب کیا۔2 تواریخ 7–26:1 اس نے ملک کو مستحکم کیا اور اسے ترقی کی راہ پر ڈال دیا۔2 تواریخ 26:2، 9-10 اس نے ملک کے انتظام کو بہتر بنایا2 تواریخ 15–26:11 یہاں تک کہ اُس کی شہرت مصر تک پہنچی۔2 تواریخ 26:8 ان سب کامیابیوں کے باوجود وہ اپنی عمر کے آخری حصہ میں خدا سے پھر گیا۔ ایسا معلوم ہوتا ہے کہ جب تک زکریا نبی زندہ رہے اُن کا اثر بادشاہ پر اچھا تھا اور جب تک بادشاہ خدا کے احکام پر عمل کرتا رہا خدا نے اُسے بڑی ترقی دی۔2 تواریخ 26:5 لیکن جب وہ کامیاب اور طاقتور ہو گیا تو غرور سے بھر گیا اور خود ہیکل میں قربان گاہ پر بخور جلانے کے لیے گیا جبکہ اُسے اچھی طرح معلوم تھا کہ یہ کام صرف کاہن کر سکتا ہے عزریاہ سردار کاہن نے 80 کاہنوں کے ساتھ مل کر عزیاہ بادشاہ کو روکنے کی کوشش کی لیکن وہ نہ مانا اور خدا نے اُسے کوڑھی بنادیا۔ چنانچہ کوڑھ نے موت تک اُس کا پیچھا نہ چھوڑا۔2 تواریخ 21–26:16

 حوالہ جات 

زمرہ:آٹھویں صدی ق م کی پیدائشیں
زمرہ:آٹھویں صدی ق م کی عبرانی شخصیات
زمرہ:آٹھویں صدی ق م کی وفیات
زمرہ:قدیم یہوداہ کے بادشاہ
زمرہ:قدیم اسرائیل کے بادشاہ
زمرہ:قدیم طفل حکمران
زمرہ:ویکی ڈیٹا سے مختلف مختصر وضاحت